Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: nyugellátásról szóló 1997. évi LXXXI. törvény tartalmazza.
Paragraph Index: 604

nyugellátásról szóló 1997. évi LXXXI. törvény tartalmazza. E törvény 64. §-a szerint a nyugellátást — ideértve az előrehozott (csökkentett összegű előrehozott) nyugellátást is — a biztosítottaknak írásban, meghatározott formában kell igényelnie. Az igényt visszamenőleg legfeljebb hat hónapra lehet érvényesíteni. Az igény bejelentésével egyidejűleg az igénylőnek az elbíráláshoz szükséges adatokat és igazolásokat elő kell terjesztenie. Ha ezt elmulasztja, az igényelbíráló szervnek ezek pótlására az igénylőt fel kell hívnia. A törvény e rendelkezéseiből megállapítható, hogy az előrehozott (csökkentett összegű előrehozott) nyugellátás igénybevétele — amennyiben arra egyébként jogosultságot szerzett — a biztosított döntésétől függ, és annak folyósítása érdekében a jogszabályban meghatározott lépéseket kell tennie. A nyugellátásra vonatkozó igény bejelentésére a munkáltató a biztosított helyett nem jogosult. Az indítványozó által kifogásolt rendelkezés nem érintette az öregségi nyugellátás ismertetett szabályait: a munkáltató a közalkalmazott közalkalmazotti jogviszonyát a Kjt. 30. § (1) bekezdés e) pontja, illetőleg 37/B. §-a alapján csak akkor szüntetheti meg, ha már előrehozott (csökkent összegű előrehozott) öregségi nyugdíjban részesül. Az indítványozó álláspontja szerint a Mód. tv. 22. §-ával

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes